钦定古今图书集成/理学汇编/经籍典/第153卷 > 朱子全书二 > 《静女》
## 钦定古今图书集成/理学汇编/经籍典/第153卷 > 朱子全书二 > 《静女》

问：“‘《静女》’，注以为淫奔期会之诗，以静为闲雅之意。不知淫奔之人，方相与狎溺，又何取乎《闲雅》？”曰：“淫奔之
人，不知其为可丑，但见其为可爱耳。以女而俟人于
城隅，安得谓之闲雅？而此曰‘静女’者，犹《日月》，《诗》所谓
‘德音无良’也。无良则不足以为德音矣，而此曰‘德音’，
亦爱之之词也。”〈语类〉